Este vorba despre Mitropolitul Iosif Naniescu, numit acum Sfântul Ierarh Iosif cel Milostiv Mitropolitul Moldovei, care va fi omagiat pe 26 ianuarie, mireanul Gheorghe Lazăr, cu numele Sfântul Gheorghe Pelerinul, cu ziua de prăznuire la 17 august, dar și despre introducerea în calendarul bisericesc al Bisericii Ortodoxe Române a Sfântului Cuvios Neofit Zăvorâtul din Cipru, începând cu anul 2019,  sărbătorit la 28 septembrie.    Sfântul Sinod a mai votat și aprobarea organizării concursului național cu tema „Unirea: libertate și unitate”, dar și propunerea Înaltpreasfințitului Părinte Iosif, Arhiepiscopul ortodox român al Europei Occidentale și Mitropolitul ortodox român al Europei Occidentale și Meridionale, de înființare a unui post de episcop-vicar al Arhiepiscopiei Ortodoxe Române a Europei Occidentale.